open-index/open-wikipedia-markdown huggingface dataset:
Farida Oetoyo

**Farida Oetoyo** () adolah surang seniman, pengajar, sarato koreografer balet dan tari moderen nan tanamo asa Indonesia. Farida adolah palopor balet di Indonesia, jo satu-satunyo urang Indonesia nan panah baraja di Akademi Balet Bolshoi di Rusia. Baliau juo pandiri sakola balet patamo di Indonesia, *Ballet Sumber Cipta*, nan inggo kini ko tatap batahan maasiaan para panari jo koreografer balet di Indonesia.

## Maso awa
Farida lahia di Surakarta pado 7 Juli 1939, anak patamo dari tigo basudaro dari pasangan priyayi Jawa R. Oetoyo Ramelan jo padusi Balando Maria Johanna Margaretha Te Nuyl. Kaduo urang gaeknyo batamu di Balando kutiko apaknyo baraja ukum di Universitas Leiden, di mano mandenyo tingga indak jauah dari tampek indekosnyo. R. Oetoyo Ramelan bakacimpuang bidang ukum jo diplomasi sajak sabalun kamardekaan Indonesia, inggo sasudahnyo sabagai diplomat mawakili Indonesia di babagai nagara. Farido punyo duo adiak laki-laki nan banamo Fajar Alam dan Satria Sejati.

## Karir
Taun 1947 apak Farida dikirim ka Singapura untuak manjadi Pawakilan Republik Indonesia di sinan, dan kaluargonyo pun pindah basamo pulo. Di Singapura, Farida mulai maambiak kaleh palajaran balet di *Ballet Fine Arts of Movement* pimpinan Willy Blok Hansen. Kutiko apaknyo pindah lai manjadi Duta Besar Luar Biaso untuak Australia pado taun 1950, Farida pun turuik pulo dan malanjuikan palajaran baletnyo di sinan pado *Royal Academy of Dances* di bawah bimbiangan Barbara Todd.

Pado patangahan 1950-an Farida pulang baliak ka Indonesia, dan malanjuikan baraja di sakolah balet di Jakarta, patamo-tamo pado sakola balet Puck Meyer, tapi nan labih lamo lai di sakola balet Ludwig Warner iyolah antaro taun 1955-1956. Basamo-samo para panari balet Ludwig Warner, Farida acok naiak pangguang di babagai acaro rasmi atau kanagaraan di Jakarta.

Farida lalu manjadi panari balet profesional di Balando antaro 1956-1958, basamo kalompok balet *Der Lage Landen* pimpinan Marsha Ter Weeme. Ampia sadonyo kota gadang di Balando dikunjuanginyo, salamo mangikuik 200 patunjuakan balet kalompok ko.

Dek bantuan KSAU Soerjadi Soerjadarma nan laki makciknyo Oetari Ramelan (adiak apaknyo), Farida mandapek beasiswa di Akademi Balet Bolshoi di Rusia. Farida baraja di sinan antaro 1961-1965, inggo mancapai tingkek tatinggi *Artist of the Ballet*.

Pado 1973-1974, Farida mandapek beasiswa Fullbright untuak baraja di Universitas Columbia di New York, Amerika Sarikat, jo maambiak kursuih tari aliaran moderen jo Marce Cunningham (8 bulan), teknik tari jo Martha Graham di June Lewis Studio (2 bulan), tari jazz jo Billy Mahony (5 bulan), sarato balet klasik jo Robert Joffry Studio (3 bulan).

Salain sabagai panari, Farida panah pulo bamain pilem, nan dikarajoannyo di antaro kasibuakannyo manguruih balet. Babarapo judua nan dibintanginyo adolah *Apa Jang Kau Tjari, Palupi?* (1969), *Perawan di Sektor Selatan* (1971), *Dendam si Anak Haram* (1972), *Lingkaran Setan* (1972), dan *Bumi Makin Panas* (1973).

## Wafaik
Farida Oetoya wafaik ari Minggu pukua 03.49 WIB di Rumah Sakit Bintaro, Jakarta, dan dimakaman di TPU Tanah Kusir.

## Rujuakan
### Catatan kaki

### Bahan bacoan
*
Batu basurek Lubuak Layang

**Batu basurek Lubuak Layang**, atau disabuik juo **batu basurek Kubu Sutan**, adolah ciek batu basurek nan ditamuan taun 1970 di Kubu Sutan, Lubuak Layang, Rao Selatan, Pasaman,

Batu basurek ko tapahek pado batu pasia, lataknyo miriang dek sabagian tabanam di tanah. Tingginyo 85 cm di sisi nan indak tabanam jo 43 cm nan sisi tabanamnyo, leba 42 cm, jo taba 18 cm. Tulisan tadapek pado kaduo sisinyo, bagian muko 9 barih jo bagian balakang 7 atau 8 barih, dalam bahaso campuaran Malayu Kuno jo Jawa Kuno. Banyak tulisan alah sulik dibaco karano lah kabua. Batu basurek ko indak batarikh, tapi kok diliek sacaro paleografi mangko dipakiroan baasa dari maso pamarentahan Rajo Adityawarman juo. 

Isi batu basurek ko manyabuik tantang surang rajo ketek/putra mahkota (Sanskerta: *yauwaraja*) banamo Bijayendrawarman nan mambuek stupa di suatu tampek nan disabuik Parwatapuri. Iko manunjuakan kamungkinan baso sistem pamarentahan sarupo jo Mojopaik dipakai juo saaik tu, di mano anak rajo nan mudo dikirim ka pabatasan untuak manjadi panguasa satampek.

## Naskah
Naskah batu basurek ko manuruik pambacoan dek de Casparis, sbb.:

**A.**
# *. . . śrī /
# *pūrṇṇa .. nira
# *......surimadana
# *dhr . . iḥ // O // O //
# *_______ amarawijaya yauwāsutajata
# *tendrawarma . satatawibhawa pujāpa-
# */ dhid. . itatārasadawaca ti
# */ ṛṣ a[r.ārsa]-bhakti di mātapitāra sakala
# */ prāptiswastha śanta . . tan*

**B.**
# *sugatayawāta / 
# *nṛpati Bijayawarmma
# *namokṣam // O // O //
# *srī yauwarāja Bijayendrasekhara
# *. . kṛtya . astu paripūrṇṇasobhitā / ku
# *na pamuja di pitāmahā darādi
# *srī Indrakīlaparwwatapurī // O //*

## Caliak pulo
* Adityawarman
* Bijayendrawarman
* Daftar batu basurek di Sumatera Barat

## Rujuakan
Bani Kinanah

**Bani Kinanah** () adolah salah satu kabilah gadang&nbsp;banso Arab nan banyak manetap di Hijaz dan Tihamah, di wilayah baraik&nbsp;Arab Saudi. Dari Bani Kinanah iku turun banyak suku-suku Arab lainnyo, di antaronyo adolah Bani Quraisy nan marupoan suku asa&nbsp;Nabi Muhammad.

Tokoh nan manurunan kabilah ko banamo Kinanah bin Khuzaimah bin Mudrikah bin Ilyas bin Mudhar, iyolah salah surang katurunan dari Bani Mudhar, dari Bani Adnan. Kinanah bin Khuzaimah punyo banyak katurunan, namun nan acok disabuik adolah Al-Nadhar, Malik, Milkan, Amir, Amru, dan Abdul Manat.

Cabang-cabang katurunan Bani Kinanah adolah sabagai barikuik:
# An-Nadhar
#* Quraisy
# Malik
#* Tsa'labah bin al-Harits
#** Firas bin Ghanam
#** Mukhdadj bin Amir
#** Fukaim bin Adi bin Amir
# Milkan
# Amir
#* Al-Kain
# Amru
# Abdi Manat
#* Ghifar
#* Bakr
#** Du'il
#** Laits
#* Bal Harits
#* Mudlidj
#* Damra bin Bakr
Salain katurunan An-Nadhar nan sacaro kusuih disabuik Bani Quraisy, sadonyo katurunan nan lain sacaro umum disabuik jo namo Bani Kinanah.

Pado maso pra-Islam, puak-puak Bani Kinanah manatap di sakita kota Makkah; sajak dari Tihamah di barat dayo babateh jo&nbsp;Bani Hudzail, inggo timur lauik babateh jo&nbsp;Bani Asad bin Khuzaimah. Pado maso awa panyebaran agamo Islam, Bani Kinanah dipakiroan turuik bagabuang dalam pasukan-pasukan nan dibantuak dek&nbsp;Umar bin Khaththab, dan taseba ka babagai wilayah kakhalifahan. Banyak di antaronyo nan pindah ka Masia tarutamo pado abaik ka-6 Hijriah, sainggo Masia pun mandapek namo sabuikan&nbsp;*Ardh Kinanah* (أرض كنانة), 'tanah suku Kinanah'.

## Daftar tokoh
* Abu Thufail al-Laitsi, sahabik Nabi nan wafaik paliang akia
* Abul Aswad ad-Du'ali, panggagas awa tata bahaso Arab 
* Al-Jahiz Abu Utsman bin Bahar al-Bashri, sastrawan Arab 
* Badruddin bin Jama'ah, ulama dan qadi di Syam dan Masia
* Ibnu Hajar al-Asqalani, ulama dan ahli hadits
* Nashr bin Ashim al-Laitsi, ahli fikih dan bahaso Arab

## Caliak pulo
* Arab pra-Islam

## Rujuakan
Keumalahayati

**Keumalahayati**, atau disingkek **Malahayati**, adolah surang laksamana padusi dari Kasultanan Aceh, nan dipakiroan iduik antaro akia abaik ka-16 inggo mulo abaik ka-17. Keumalahayati baparan pantiang dalam mamimpin angkatan lauik Aceh manjadi kakuatan nan disagani di Selat Malaka jo sakitarnyo, tamasuak dalam maadoki Portugih, Balando, jo Inggirih nan mulai masuak ka Asia Tenggara pado maso itu.

## Kaluargo
Keumalahayati lahia dari kaluargo urang bangsawan, katurunan Sultan Salahuddin Syah nan mamarintah antaro 1530-1539. Apaknyo Mahmud Syah jo datuaknyo Muhammad Said Syah adolah laksamana juo untuak Karajaan Aceh. Keumalahayati surang adolah lulusan akademi maliter karajaan Aceh, "Askari Baitul Muqqadas", nan didirian ateh bantuan Turki. Baliau manikah jo Mahmuddin Said, nan adolah surang laksamana juo.

## Kiprah
Di maso tu Aceh bamusuahan bana jo Portugih, nan bausao mamonopoli padagangan lado ketek (marica) di kapulauan Asia Tenggara jo Samananjuang Malaya. Katiko suaminyo maningga dalam parang malawan Portugih, Keumalahayati mambantuak pasukannyo surang. Pasukan tu dinamoan pasukan "Inong Balee", nan tadiri dari jando-jando palauik Aceh nan maningga kutiko malawan Portugih. Awanyo pasukannyo tadiri dari labiah kurang 1.000 urang, namun bakambang inggo 2.000 urang.

Keumalahayati kalah saaik parang patamo kalinyo malawan armada Portugih, namun dalam parang sasudahnyo baliau baasia mandapek kamanangan. Baliau juo nan mamimpin pasukan Aceh mangalahan kapa-kapa Balando di bawah pimpinan Cornelis de Houtman jo sudaronyo Frederick de Houtman pado taun 1599. Cornelis tabunuah dan Frederic manjadi tawanan, sampai kadatangan Gerard de Rooy dan Laurens Bickers nan diutuih dek Pangeran Maurits dari Balando taun 1601. Hal iko indak aneh, dek manuruik catatan Kapten John Davis, armada Aceh pado maso itu tadiri dari 100 kapa parang galiung.

Di maso kakuasoan Sultan Alauddin Riayatsyah, Keumalahayati dipicayo juo untuak manjadi protokoler karajaan. Baliau lah nan manyambuik kadatangan Sir James Lancaster taun 1602, nan diutuih dek Ratu Elizabeth I dari Inggirih untuak manjalin ubuangan diplomatik kaduo nagara. Keumalahayati pulo nan maatua supayo kapa-kapa Inggirih salamaik indak kanai tangkok armada Portugih nan lah tibo juo untuak mambali lado ketek di Aceh.

## Sapaningga
Kini ko baliau tatap dipandang taoromaik sabagai pahlawan bangsa dek masarakaik Aceh jo Indonesia pado umumnyo, tamasuak diabadian pulo sabagai namo-namo kapa parang, universitas, dan palabuahan.

## Galeri

Berkas:Jirat Malahayati.JPG|Makam Keumalahayati di bukit Krueng Raya, Aceh Besar
Berkas:Gedung_Rektorat_Universitas_Malahayati.jpg|Universitas Malahayati di Bandar Lampung
Berkas:Ceurucôk_Malahayati.jpg|Pelabuhan Malahayati di Krueng Raya, Aceh Besar


## Rujuakan
Nyonya Meneer

**Lauw Ping Nio**, labiah tamusaua dipanggia **Nyonya Meneer**, adolah salah surang palopor jo pangusao industri jamu nan tanamo di Indonesia.

## Maso awa
Meneer dibari namo Lauw Ping Nio kutiko lahia, dan marupoan katurunan Cino-Indonesia asa Sidoarjo, Jawa Timur. Kutiko manganduangnyo dulu, mandenyo panah mangidam makan tapuang bareh (Jawa: *menir*), nan ditulih 'Meneer' karano pangaruah ijoan Balando.

Pado umua 16 taun, Meneer manikah jo Ong Bian Wan, laki-laki asa Surabaya, Jawa Timur. Satalah manikah, kaluargo tu pindah ka Semarang, Jawa Tengah. Dari panikahan jo Bian Wan, lahia limo anaknyo, iyolah Nonie Saerang (Ong Djian Nio), Hans Ramana (Ong Han How), Lucie Saerang (Ong Bwee Nio), jo Marie Kalalo. Sasudah Ong Bian Wan maningga, Meneer manikah lai jo Nio Tek An, dan anaknyo Hans Pangemanan.

## Usao jamu
Mandenyo Meneer pandai maraciak babagai macam jamu tradisional Jawa, nan kaahlian tu baturunan ka anaknyo. Meneer mulai mambuek babagai macam jamu badasar kapado catatan ramuan dari mandenyo, nan diminumnyo surang atau diagiahnyo ka sanak sudaro jo sia sajo nan baminaik. Lamo-lamo, pamintaan ateh jamu-jamu buatan Nyonya Meneer samangkin banyak, dek karano rami urang nan manyukoi jamu-jamu asia racikannyo tu.

Pado taun 1919, inyo pun mandirian sabuah pabrik ketek untuak mambuek jamu, untuak mamanuahi pamintaan nan taruih maningkek tu. Pado maso awa badirinyo, pabrik tasabuik masih mamakai batu lado untuak manumbuak jo maracik jamu asia produksinyo. Dek samangkin tasebanya konsumen jo didorong pamintaan nan taruih sajo maningkek, mangko Nonie anak tatuonyo pado taun 1940 mambukak kantua parusaoan di Jakarta pulo.

Kini ko, parusaoan jamu PT Nyonya Meneer barado di bawah pimpinan Charles Saerang, surang cucu dari Nyonya Meneer. Parusaoan lah samangkin mampalaweh pamasaran jamu-jamu produksinyo, antaro lain inggo ka Taiwan, Malaysia, Brunei, Australia, Balando, dan Amerika Sarikat.

## Wafaik
Nyonya Meneer wafaik pado taun 1978, dalam umua 83 taun.

## Rujuakan
Batu basurek Padang Roco

**Batu basurek Padang Roco** adolah ciek batu basurek nan ditamuan pado taun 1911 di ulu Batanghari, kompleks pacandian Padangroco, nagari Siguntur, kecamatan Sitiung, kabupaten Dharmasraya, Sumatera Barat. Batu basurek ko tapahek pado aleh (lapik) patuang Amoghapāśa, nan kaampek sisinyo tadapek naskah (NBG 1911: 129, 20e). Batu basurek ko barupo 4 barih tulisan mamakai uruf Jawa Kuno, dan dalam duo bahaso (Malayu Kuno jo&nbsp;Sanskerta) (Krom 1912, 1916; Moens 1924; dan Pitono 1966). Batu basurek ko kini tasimpan di Museum Nasional Indonesia di Jakarta,&nbsp;nomor inventaris D.198-6468 (bagian aleh atau batu basurek) dan D.198-6469 (bagian patuang).

## Asa usua
Batu basurek ko baangka taun 1208 Saka atau 1286 Masehi, ditulih pado patuang Amoghapāśa adiah dari Śrī Mahārājādhirāja Keṛtanagara Wikrama Dharmmottunggadewa, rajo dari Karajaan Singhasari di Jawa untuak rakyaik dan Rajo Karajaan Malayu Dharmasraya di Sumatera. Batu basurek ko mancaritoan baso pado taun 1208 Saka, ateh parentah Rajo Kertanegara dari Singhasari, ciek Patuang Amoghapasalokeswara dibao dari Bhumijawa ka Swarnabhumi untuak ditagakan di Dharmasraya. Dangan adiah ko diarokan supayo rakyaik Swarnabhumi bagirang ati jo basuko cita, tarutamo rajanya Śrī Mahārāja Śrīmat Tribhuwanarāja Mauliwarmmadewa.

## Isi batu basurek
Isi dari batu basurek ko manuruik tajamahan dek&nbsp;Prof. Slamet Muljana: 
# Bahagia ! Pado taun Śaka 1208, bulan Bādrawāda, hari patamo bulan naik, hari Māwulu wāge, hari Kamis, Wuku Madaṇkungan, latak raja bintang di baratdaya ... 
# .... tatkalai itulah arca Paduka Amoghapāśa Lokeśwara jo ampek baleh pengikut sarato tujuah ratna permata dibaok dari Bhūmi Jāwa ka Swarnnabhūmi, supaya ditegakkan di Dharmmāśraya, 
# sabagai hadiah Śrī Wiśwarūpa Kumāra. Untuk tujuan tasabuik Pāduka Śrī Mahārājādhirāja Kṛtanagara Wikrama Dharmmottunggadewa memerintahkan Rakryān Mahā-mantri Dyah Adwayabrahma, Rakryān Śirīkan Dyah Sugatabrahma dan 
# Samagat Payānan Hań Dīpankaradāsa, Rakryān Damun Pu Wīra untuak menghantarkan Pāduka Amoghapāśa. Semoga hadiah itu mambuek gembira segenap rakyaik di Bhūmi Mālayu, tamasuak brāhmaṇa, ksatrya, waiśa, sūdra dan tarutamo pusek segenap para āryya, Śrī Mahārāja Śrīmat Tribhuwanarāja Mauliwarmmadewa.

## Caliak pulo
* Daftar batu basurek di Sumatera Barat
* Batu basurek Bukik Gombak (o.j.o. CXXI)
* Batu basurek Amoghapasa, tulisan nan ditambahan dek Adityawarman pado bagian balakang Patuang Amoghapasa, pado taun 1347

## Rujuakan
Kabupaten Mukomuko

**Kabupaten Mukomuko** adolah salah satu kabupaten di Provinsi Bengkulu, Indonesia. Jumalah panduduaknyo badasar Sensus 2010 mancapai 156.312 jiwa, tapi manuruik pakiroan rasmi taakia (Januari 2014) lah maningkek jadi 165.992 jiwa. Ibu kota kabupaten ko adolah Kota Mukomuko.

Kabupaten Mukomuko sacaro administratif babateh jo:

Pado abaik ka-18 jo ka-19 saaik Parusaoan Hindia Timua Inggirih (EIC) barado di Bengkulu, namo kabupaten ko diijo "Moco Moco".

## Pambagian administratif
Kabupaten Mukomuko tabagi manjadi limo baleh kecamatan/kota, sbb.:

* Air Dikit
* Air Manjunto
* Air Rami
* Ipuh
* Kota Mukomuko (ibu kota kabupaten)
* Lubuk Pinang
* Malin Deman

* Penarik
* Pondok Suguh
* Selagan Raya
* Sungai Rumbai
* Teramang Jaya
* Teras Terunjam
* V Koto
* XIV Koto

## Rujuakan
Timur

**Timur** marupoan sabuah kato benda atau kato sifat untuak manunjuakan arah geografi.  Timur adolah salah satu dari ampek arah dalam kompas, lawan dari barat dan tagak luruih taadok utara jo selatan. Dalam navigasi, timur dinyatokan sabagai 90°.

## Rujuakan
Chester Bennington

**Chester Bennington** (lahia di Phoenix, 20 Maret 1976 - maningga pado 20 Juli 2017) adolah saurang panyanyi Amerika Sarikat.

## Diskografi
* *Hybrid Theory* (2000)
* *Reanimation* (2002)
* *Meteora* (2003)
* *Minutes to Midnight* (2007)
* *A Thousand Suns* (2010)
* *Living Things* (2012)
* *Recharged* (2013)
* *The Hunting Party* (2014)
* *One More Light* (2017)

## Pautan lua

 Situs resmi]
Kajol

**Kajol** (namo lahia&nbsp;**Kajol Mukherjee**; 5 Agustus 1974), satalah manikah disabuik juo **Kajol Devgan**,&nbsp;adolah surang aktris pilem India nan karya-karyanyo tarutamo pado sinema Hindi. Lahia dari kaluargo Mukherjee-Samarth, inyo adolah anak padusi dari aktris Tanuja&nbsp;dan mantan sutradara Shomu Mukherjee. Malalui karirnyo di&nbsp;Bollywood, Kajol lah mambuek dirinyo jadi salah surang aktris tapopuler di India. Inyo adolah panarimo&nbsp;babagai pangaragoan, di antaronyo manang anam&nbsp;Filmfare Awards&nbsp;dari duo baleh nominasi, dan jo almarhumah eteknyo&nbsp;Nutan&nbsp;mamacik gala&nbsp;pamanang&nbsp;Best Actress tabanyak pado Filmfare. Pado 2011, Pamarentah India&nbsp;mambarinyo pangaragoan Padma Shri, yaitu pangaragoan untuak&nbsp;urang sipil tatinggi&nbsp;di nagara ko.

Kajol mamulai akting dalam pilem drama romantis nan indak sukses, *Bekhudi* (1992), samaso inyo masih sakola. Inyo lalu baranti sakola untuak labih takun dalam akting, dan mancapai sukses komersial patamonyo pado pilem thriller *Baazigar* (1993). Inyo samakin tanamo dek taruih manjadi pamain utamo pado babarapo pilem drama romantis, antaro lain *Dilwale Dulhaniya Le Jayenge* (1995), *Pyaar Kiya To Darna Kya* (1998), *Pyaar To Hona Hi Tha* (1998), *Kuch Kuch Hota Hai* (1998), dan&nbsp;*Kabhi Khushi Kabhie Gham...* (2001). Kajol lai mandapek pujian kutiko bamain di lua tipe&nbsp;paran nan biaso taun 1997 pado pilem misteri *Gupt: The Hidden Truth*&nbsp;dan taun 1998 pado pilem thriller psikologi *Dushman*. Satalah sampek baranti main pilem panuah wakatu sajak 2001, Kajol baliak lai taun 2006 dalam pilem thriller romantis&nbsp;*Fanaa*, dan indak rutin malanjuikan dalam babarapo pilem drama sabagai paran utamo, pado&nbsp;*U Me Aur Hum* (2008), *My Name Is Khan* (2010), *We Are Family* (2010), dan komedi-drama *Dilwale* (2015), di mano pilem nan taakia tu manjadi salah satu&nbsp;pilem Hindi bapanjualan tatinggi. Dek sabab tu inyo pun manjadi salah satu aktris India nan palaing sukses.

Di lua kagiatan bamain pilem, Kajol adolah surang aktivis sosial dan dikana dek karajonyo di bidang kasejahteraan jando jo anak-anak, nan karano tu inyo mandapek pangaragoan Karmaveer Puraskaar pado 2008. Inyo turuik juo jadi hakim pado acaro *reality show* mancari bakat pado&nbsp;Zee TV, *Rock-N-Roll Family,*&nbsp;sarato manjadi manajer pado parusaoan Devgn Entertainment and Software Ltd. Kajol manikah jo aktor Ajay Devgan sajak 1999 dan punyo duo anak.

## Rujuakan

## Pautan lua
*
Mutiara Dewi

**Mutiara Dewi** atau **Muti ChiBi** () adolah penyanyi asa Indonesia dan anggota dari girlband Cherrybelle formasi 2015. Inyo tapiliah satalah mangalahkan ratuihan paserta audisi. Muti ikuik audisi Cherrybelle di kota  daro kalahiaran iko dinyatoan lolos untuak barangkek ka Jakarta subagai finalis satalah ikuik audisi tasabuik. Pado tanggal 22 Nopember 2015 batampek di Lippo Mall Kemang, gadih man punyo kamampuan suaro nan unik dan baik basarato katujuah kawan finalis lainnyo rasmi dinyatoan subagai anggota Cherrybelle formasi 2015.

## Karier

* Cherrybelle
* aktris
* penyanyi
* Model

## Singel
* *I Am Super Swag!* (2015)
* *Funday* (2016)
* *Boom!!* (2016)

## Video Klip

* *I Am Super Swag!* (2015)

## Filmografi
### FTV
* *Lovepedia: Ada Apa Dengan Cherrybelle?* (2016) sabagai Muti

### Film
* *[[Ayat-Ayat Adinda]]*

## Referensi

## Pautan

*
Aflya Fisca Alycia

**Aflya Fisca Alycia** atau dikenal jo **Fisca Cherrybelle** () adolah aktris dan penyanyi asa Indonesia. Inyo tagabuang dalam Grup Musik Cherrybelle formasi 2016. Satalah Ellen & Mifta Maunduaran diri akhia Bulan Juni nan lalu.

## Diskografi
## Singel
* *BooM!!* (2016)

## Referensi

## Pautan lua
*
Ellen Nita Vindriana

**Ellen Nita Vindriana** adalahah Model asal Indonesia dan anggota dari girlband Cherrybelle formasi 2015. Ini tapi inilah setelah mengalahkan ratusan peserta audisi. Pada akhir Juni 2016 Ellen memutuskan mengundurkan diri dari Cherrybelle karena ingin berhijab dan melanjuikan pandidikan.

## Karier

* Cherrybelle (2015-2016)
* Sweet ChiBi (2015-2016)
* aktris
* penyanyi
* Model

## Kalua Dari Cherrybelle
Pado akhir Juni 2016 Miftah dan Ellen mamutuskan untuak kalua dari Cherrybelle dek karano nio bahijab dan malanjuikan pandidikan.

## Diskografi
### Singel
* *I Am Super Swag!* (2015)
* *Dilema Lagi (Ku Memilih Sahabatku)* (2016)
* *Boom!!* (2016)

## Video Klip
* *I Am Super Swag!* (2015)
* *Boom!!* (2016)

## FTV
* ** (2016)

## Referensi

## Pranala luar

*
Batu basurek Grahi

**Batu basurek Grahi** adolah ciek batu basurek nan tadapek di Chaiya, Thailand salatan, nan ditulih dalam bahaso Khmer Kuno dan batarikh 1183. Batu basurek ko tatulih pado aleh (lapik) patuang Buddha parunggu di wihara Wat Hua Wiang. Grahi nan disabuik *Kia-lo-hi* dalam catatan Cino Chu-fan-chi dipakiroan adolah namo lamo Chaiya, nan daulu marupoan daerah pabatasan antaro Karajaan Sriwijaya jo Karajaan Khmer di Samananjuang Malayu.

## Naskah
Aliah uruf naskah batu basurek Grahi manuruik pambacoan Coedes adolah sbb.:
# *11006 *(sic)* çaka thoḥ nakṣatra ta tapaḥ sakti kamrateṅ añ Mahārāja çrīmat Trailokyarājamaulibhūṣanabarmmadeba pi ket
# *jyeṣṭha noḥ buddhabāra Mahāsenāpati Galānai ta cāṃ sruk Grahi ārādhanā ta mrateṅ çrī Ñāno thve pra
# *timā neḥ daṃṅon mān saṃrit bhāra mvay tul bir ta jā byāy mās tap tanliṅ ti ṣthāpanā jā prati
# *mā mahājana phoṅ ta mān sarddhā ‘anumodanā pūjā ṇamaskāra nu neḥ leṅ sa -- pān sarvvajñatā 
# *— ha ta jā --

== Tajamahan ==
Tajamahan naskah batu basurek Grahi manyabuikan baso:
: *Pado taun Saka 1105 (1183), ateh parentah Kamraten An Maharaja Srimat Trailokyaraja Maulibhusanawarmadewa, ari katigo bulan naiak bulan Jyestha, ari Raba'a, Mahasenapati Gelanai nan mamarentah Grahi manyuruah Mraten Sri Nano mambuek arca Buddha. Bareknyo 1 bhara 2 tula, dan nilai amehnyo 10 tamlin''

## Caliak pulo
* Karajaan Sriwijaya
* Wangsa Mauliwarmadewa

## Rujuakan
Wangsa Mauliwarmadewa

**Wangsa Mauliwarmadewa, **atau **wangsa Mauli**, marupoan suatu wangsa (rajakula) dari panguaso Karajaan Malayu (Malayupura) antaro abaik ka-12 inggo ka-14 di Sumatera. Sadonyo rajo-rajo dari wangsa ko mamakai gala Mauliwarmadewa di balakang namo paribadinyo. Dalam bahaso Tamil, gala tambahan *Srimat* nan baarati "Tuan", sadangkan kato *Mauli* baarati "Makota".

Wangsa iko muncua satalah panaklukan Rajo Rajendra Chola&nbsp;dari Koromandel ateh Karajaan Sriwijaya pado taun 1025, dan kakuasoan wangsa ko dipakiroan maliputi bakeh daerah jajahan Sriwijaya di Sumatera. Umumnyo mareka manganuik agamo Buddha.

## Daftar panguaso
Barikuik iko daftar rajo-rajo dari wangsa Mauliwarmadewa:

## Rujuakan
Simpai

**Simpai** (namo ilmiah: *Presbytis melalophos*, Inggirih: *Sumatran surili*) adolah suatu spesies primata dari famili Cercopithecidae. Hewan ko adolah hewan endemik di pulau Sumatera, Indonesia. Habitat alaminyo adolah rimbo kariang tropis atau subtropis. Kaadaannyo kini tarancam dek kailangan habitat.

## Rujuakan

## Pautan lua
* ARKive - images and information on Mitred leaf monkey (Presbytis melalophos)
Universitas Putra Indonesia YPTK Padang

**Universitas Putra Indonesia "YPTK" Padang** (UPI-YPTK) adalah salah satu universitas swasta yang terdapat di Kota Padang, Sumatera Barat. Universitas ini terdiri dari tujuh fakultas dan dua program pasca sarjana.

## Sejarah
Awanyo universitas ko badiri pado tanggal 23 September 1985 sabagai Akademi Manajemen Informatika dan Komputer (AMIK), di bawah Yayasan Perguruan Tinggi Komputer (YPTK) Padang miliak H. Herman Nawas dan Dr. Zerni Melmusi, MM, Ak. Salanjuiknyo taun 1986 badiri Akademi Akuntansi dan Manajemen Program Komputer (AAMPK), sarato taun 1987 Sekolah Tinggi Manajemen Informatika dan Komputer (STMIK) nan maikuikinyo.

Pado taun 1992 badiri lai Sekolah Tinggi Ilmu Ekonomi (STIE), nan taun 1999 lah mulai manjalanan pulo Program Studi Magister Manajemen (S2). Untuak maningkekan status manjadi universitas,  mangko taun 2001 diadoan lah reorganisasi, inggo STMIK jo AMIK digabuang manjadi Fakultas Komputer, dan STIE jo AAMPK digabuang manjadi Fakultas Ekonomi. Kudian ditambuah juo jo tigo fakultas baru, iyolah Fakultas Psikologi, Fakultas Teknik Sipil dan Perencanaan, jo Fakultas Teknologi Industri, untuak mambantuak Universitas Putra Indonesia "YPTK" Padang nan lalu dirasmian pado tanggal 16 Mei 2001.

Pado akia taun 2003 mulai dijalanan pulo Program Pascasarjana Magister Ilmu Komputer (S2), sarato pado taun 2008 batambah pulo Fakultas Disain Komunikasi Visual. Di tambah jo FKIP-Pendidikan Teknik Informatika, mangko kini ko UPI-YPTK lah tadiri dari tujuah fakultas jo duo program pasca sarjana.

Karusakan cukuik ebaik pado kampus UPI-YPTK panah tajadi taun 2009 akibaik gampo bumi gadang di Kota Padang, nan baakibaik karugian sakita Rp. 3 milyar.

## Fakultas
Fakultas-fakultas pado Universitas Putra Indonesia "YPTK" Padang adolah sbb.:

* Fakultas Ilmu Komputer 
** Jurusan Sistem Komputer
** Jurusan Sistem Informasi
** Jurusan Teknik Informatika
** Jurusan Manajemen Informatika
* Fakultas Ekonomi 
** Jurusan Manajemen
** Jurusan Akuntansi
* Fakultas Psikologi
* Fakultas Teknik Sipil dan Perencanaan
* Fakultas Teknik Industri
* Fakultas Disain Komunikasi Visual
* Fakultas Ilmu Keguruan dan Ilmu Pendidikan
** Pendidikan Teknik Informatika
** Bimbingan Konseling
** Pendidikan  Bahaso Inggris

## Rujukan

## Pautan lua
* SisFo Kampus UPI-YPTK
* Website YPTK
Tupai tabang sumatera

**Tupai tabang sumatera** (*Hylopetes winstoni*) adolah sajinih tupai tabang nan anyo tadapek di pulau Sumatera. Spesies ko masuak kategori kakurangan data dalam daftar sirah IUCN. Patamo kali ditamuan di Baleg, Aceh Timur&nbsp;pado&nbsp;1949, namun anyo dari ciek spesies sajo. Spesies ko punyo sipaik nokturnal jo arboreal, nan maabihan sabagian gadang iduiknyo pado kanopi batang kayu. Tupai tabang sumatera taancam dek tabatasnyo laweh jo ilangannyo habitat dek karano panabangan rimbo. Balain jo kabanyakan tupai tabang lainnyo, spesies ko indak punyo membran nan maubuangan jo ikuanyo.

## Rujuakan

## Pautan lua
Batu basurek Kuburajo II

**Batu basurek Kuburajo II** adolah salah satu batu basurek paninggalan dari maso Rajo Adityawarman. Di komplek batu basurek ko, ado tigo buah batu bajaja nan ukuarannyo gadang, disusun sarupo sandaran tampek duduak untuak rapek para pangulu/kapalo adaik di maso daulu.

Nan disabuik jo namo batu basurek Kuburajo II ado di tangah, sadang batu-batu nan di suok jo di kida dibari iasan nan basipaik candrasangkala. Batu basurek Kuburajo II tadiri dari salapan barih nan ditulih dalam bahaso campuaran Sanskerta jo Jawa Kuno. Aratinyo masih sarik dikataui, namun ado duo kato *puri* jo *sthana* nan kamungkinan marujuak pado istano rajo.

Batu di sabalah suok baiasan bungo matoari jo ampek *vajra* (simbol), iyolah tujuah alai daun, jo tigo kuncuik bungo, nan dapek diaratian 12, 7, jo 3, iyolah 1273 Saka atau 1351 Masehi.

Batu nan di sabalah kida baiasan labi nan di tangah badannyo ado lingkaran malambangan matoari, badannyo basagi anam, kapalonyo maadok ka bawah, nan dapek diaratian 12, 6, jo 1, iyolah 1261 Saka, atau 1339 Masehi.

## Caliak pulo
* Batu basurek Kuburajo I
* Pagaruyuang
* Daftar batu basurek di Sumatera Barat

## Rujuakan
Itiak lia

**Itiak lia** (*Asarcornis scutulata*) adolah sajinih itiak dari famili Anatidae. Spesies ko tamasuak buruang aia nan lah langka dan tarancam punah. Pado taun 2002, populasinyo dipakiroan tingga 800 ikua sajo, iyolah sakita 200 ikua di Laos, Thailand, Vietnam, jo Kamboja, 150 ikua di Sumatera tarutamo di Taman Nasional Way Kambas, sarato 450 ikua di India, Bangladesh, jo Myanmar.

Panjang tubuah itiak lia antaro 66–81&nbsp;cm, jo leba bantang sayoknyo antaro 116–153&nbsp;cm. Barek itiak nan jantan sakita 2.94–3.9&nbsp;kg, sadang nan batino sakita 1.95–3.05&nbsp;kg. Makanannyo adolah tumbuahan aia, biji-bijian, padi-padian lia, bareh, cipuik, ikan ketek, jo saranggo.

Habitat umumnyo adolah dataran randah (di bawah k. 200 m), namun ditamuan juo iduik inggo katinggian 1.400 m, kusuihnyo di dataran tinggi nan banyak kolamnyo atau dilalui dek batang aia nan maalia lambek. Itiak lia kini ko lah jarang basuo salain di rimbo tropis nan labek, dakek batang aia jo rawo.

Dek karano kailangan habitat nan taruih balansuang, ukuaran populasi ketek, jo taruih diburu taluanyo, ditangkok untuak piaroan, atau dimakan, itiak lia dimasuakan dalam golongan spesies nan tarancam punah pado Daftar Sirah IUCN.

## Rujuakan

## Pautan lua
*
Minyak makasar

**Minyak makasar** (Inggirih: *Maccassar oil*) adolah sajinih minyak ramuan nan tarutamo dipakai urang laki-laki pado maso pamarentahan Victoria dan Edward sabagai kondisioner rambuik untuak marapian jo manata gaya rambuik.

Minyak ko dipopulerkan dek Alexander Rowland (1747-1823), surang tukang cukua tanamo di London. Maso tu indak jarang tukang cukua nan mambuek kondisioner rambuiknyo surang, dan pado sakita 1783 Rowland mulai manawarkan *Rowland's Macassar Oil*. Dalam duo dekade salanjuiknyo minyak tu jadi sabana takana, dan sacaro taruih-manaruih dipromosian basarato manfaat-manfaatnyo nan balabiahan, mambueknyo jadi produk patamo nan diiklankan sacaro nasional di sinan.

Kato-kato "Macassar Oil" didaftarkan sabagai merek dagang dek A. Rowland & Sons pado taun 1888. Anak&nbsp;Rowland (namonyo Alexander juo) kudian ari mangato baso surang sanak mareka nan tingga di pulau Celebes di Hindia Balando alah mambantu pangadoan bahan-bahan dasanyo.

Minyak makasar acok dibuek dari minyak karambia, minyak kalapo sawit, atau  minyak kusambi,&nbsp;dicampua jo minyak&nbsp;bungo kanango&nbsp;jo lain-lain minyak arun.

Minyak makasar dinamoan co itu karano dikabarkan dibuek jo bahan-bahan nan dibali di palabuahan Makasar di&nbsp;Indonesia. Byron, sang panyaia, manyabuiknyo "*thine incomparable oil, Macassar*" dalam kanto patamo puisinyo&nbsp;*Don Juan*, dan pangarang&nbsp;Lewis Carroll&nbsp;sato pulo manyabuik "Rowland's Macassar Oil" dalam puisinyo "Haddocks' Eyes" pado novelnyo&nbsp;*Through the Looking-Glass*.

Karano minyak rambuik ko acok manempel di sandaran kurisi saaik si pamakai duduak, urang pun mambuek kain ketek nan disabuik jo namo *antimacassar*. Kain ketek ko (ado nan mamakai&nbsp;renda, bordir, atau asia produksi masal) dilatakan di ateh pungguang tampek duduak untuak malinduangi jok atau kain palapih kurusi tu.

## Rujuakan

## Pautan lua
* Ylang-Ylang&nbsp;(Kusambi)
* Macassar Oil for the Hair
Bahaso Tagalog

**Bahaso Tagalog** adolah salah satu bahaso Austronesia nan ditutuaan sabagai bahaso ibu dek saparampek panduduak Pilipina, sarato sabagai bahaso kaduo untuak sabagian gadang panduduak lainnyo. Bantuak standar bahaso Tagalog disabuik jo namo *bahaso Filipino*, dan marupoan bahaso rasmi nagaro ko basamo jo bahaso Inggirih.

## Rujuakan
Museum Adityawarman

**Museum Adityawarman**, atau namo lainnyo **Museum  Nagari Provinsi Sumatera Barat**, adolah museum budayo di Kota Padang, Sumatera Barat. Museum iko dirasmian pado 16 Maret 1977 dek Menteri Pendidikan dan Kebudayaan Prof. Dr. Syarif Thayeb.

Laweh museum ko labih kurang 2,6 hektar jo laweh bangunannyo kini 2.854,8 m2. Bardasar dek *SK Menteri P dan K No.093/0/1979* tanggal 28 Mei 1979, museum ko dibari namo Museum  Nagari Adityawarman Sumatera Barat. Satalah balakunyo otonomi daerah, sajak taun 2001 museum ko rasmi barado di bawah naungan Dinas Kebudayaan dan Pariwisata Provinsi Sumatera Barat.

Pado sisi balakang museum ko, kini tadapek Museum Gempa, nan baisi babagai koleksi untuak manganang tragedi gampo bumi gadang bakakuatan 7,8 SR nan mangguncang Kota Padang taun 2009.

## Rujuakan
Ahmet Davutoğlu

**Ahmet Davutoğlu** (lahia 26 Februari 1959) adolah surang akademisi, politikus, jo mantan diplomat Turki, nan panah manjabaik Pardano Mantari Turki jo pamimpin Partai Kaadilan jo Pambangunan (AKP) antaro Agustus 2014 inggo Mai 2016. Sabalunnyo Ahmet manjabaik sabagai Mantari Lua Nagari antaro 2009 inggo 2014, sarato kapalo panasihaik dari Pardano Mantari Recep Tayyip Erdoğan antaro 2003 inggo 2009. Baliau tapiliah sabagai anggota parlemen mawakili AKP untuak Konya pado pamiliahan umum 2011, dan tapiliah balaik pado pamiliahan umum Juni jo November 2015. Baliau maunduaan diri sabagai Pardano Mantari pado 22 Mai 2016.

## Rujuakan
Emomali Rahmon

**Emomali Rahmon** (Tajik&#x3A; Эмомалӣ Раҳмон, *Emomalî Rahmon/Emomalī Rahmon*

 امام‌علی رحمان, *Emâm'ali Rahmân*; born 5 October 1952) adolah surang politikus Tajik,&nbsp;nan kini manjabaik sabagai Presiden Tajikistan&nbsp;sajak taun 1992.

Di maso awa manjabaik sabagai presiden, Rahmon maadoki parang sudaro&nbsp;di ma sampai 100.000 tewas. Pado taun 2013, inyo tapilaih untuak kaampek kalinyo&nbsp;untuak jabatan tasabuik.

## Rujuakan
Alexander Van der Bellen

**Alexander Van der Bellen** (; lahia 18 Januari 1944), atau namo panggilannyo **Sascha**, adolah surang politikus jo ahli ekonomi Austria nan manjadi Presiden Austria.
Fatimah binti Maimun

**Fatimah binti Maimun bin Hibatullah** adolah surang padusi baagamo Islam nan wafaik pado ari Juma'at, 7 Rajab 475 Hijriyah (2 Desember 1082 M). Batu nisannyo ditulih dalam bahaso Arab jo uruf kaligrafi caro Kufi, sarato marupoan nisan kubua Islam tatuo nan ditamuan di Nusantara. Makam tasabuik barado di desa Leran,Kecamatan Manyar, sakita 5&nbsp;km arah utara kota Gresik, Jawa Timur.

Tamuan batu nisan tasabuik marupoan salah satu data arkeologis tantang kabaradoan komunitas Muslim patamo di kawasan pantai utara Jawa Timur. Kaligrafi caro Kufi tasabuik manunjukan baso di antaro pandatang di kawasan pantai tu tadapek urang-urang asa Timua Tangah, dan mareka mungkin adolah pedagang, sabauk nisan kubua jo kaligrafi caro Kufi nan sarupo tu ditamuan juo di Phanrang, Champa salatan. Ubuangan padagangan Champa-Jawa Timur marupoan bagian dari jalua padagangan komunitas Muslim pantai pado abaik ka-11 nan mambantang di bagian selatan Cino, India, jo&nbsp;Timua Tangah.

## Legenda
Sumber tatulih tatuo nan manyabuik legenda manganai surang putri dari Leran iolah *Sajarah Banten*, nan ditulih taun 1662 atau 1663. Disabuikan baso pado maso Islamisasi Jawa, surang Putri Suwari dari Leran ditunangan jo rajo taakia dari Majapahit.

Moquette manyampaian juo legenda satampek nan dicatatnyo kutiko inyo mangunjuangi Leran, baso makam tasabuik adolah kubua surang putri rajo banamo Putri Dewi Suwari, nan mamainan paran pantiang di awa sijarah Islam di pulau Jawa. Putri tu diubuang-ubuangan jo&nbsp;Maulana Malik Ibrahim (wafaik 822 H/1419 M), surang wali tanamo nan makamnyo tadapek di kota Gresik; antah sabagai bininyo atau muriknyo. Legenda tasabuik indak dapek ditarimo, dek karano ado jarak 400 taun antaro kaduo tokoh tu.

## Naskah nisan
Tulisan pado nisan tadiri dari tujuah barih, barikuik iko adolah bacaan J.P. Moquette&nbsp;nan ditajamahan dek&nbsp;Muh. Yamin, sbb.:
* *Atas nama Tuhan Allah Yang Maha Penyayang dan Maha Pemurah*
* *Tiap-tiap makhluk nan hidup di atas bumi itu adalah bersifat fana*
* *Tetapi wajah Tuhan-mu nan bersemarak dan gemilang itu tetap kekal adanya*
* *Inilah kuburan wanita nan menjadi kurban syahid bernama Fatimah binti Maimun*
* *Putera Hibatu'llah nan berpulang pada hari Jumiyad ketika tujuh*
* *Sudah berlewat bulan Rajab dan pada tahun 495*
* *Yang menjadi kemurahan Tuhan Allah Yang Maha Tinggi* 
* *Bersama pula Rasulnya Mulia*
Barih 1 marupoan *basmalah,* sadang barih 2-3 marupoan kutipan Surah Ar-Rahman ayaik 25-26, nan umum dalam epitaf umaik Muslim, tarutamo di Masia.

## Rujuakan
Safiatuddin Syah

**Sultanah Safiatuddin Syah** (m. 1641-1675), atau gala langkoknyo *Sri Paduka Sultan Tajul Alam Safiatuddin Syah Berdaulat Zillullah fil Alam Khalifatullah*, adolah urang padusi patamo dari ampek urang padusi nan panah manjadi panguaso di Kasultanan Aceh pado abaik ka-17. Safiatuddin adolah anak dari Sultan Iskandar Muda (m. 1607-1636) jo bini dari Sultan Iskandar Tsani (m. 1636-1641), nan mamarentah Aceh sabalunnyo. Safiatuddin naiak takhta tigo ari satalah wafaiknyo suaminyo, Sultan Iskandar Tsani.

Safiatuddin didukuang dek para ulama, palimo, bangsawan, jo rangkayo Aceh dalam manjalanan pamarentahannyo. Catatan Balando manyabuik ampek urang gadang nan mandukuangnyo, iyolah Lebai Kuta Kali, Maharaja Sri Maharaja, Maharaja Adonna Lela, jo Laksamana Paduka Tuan. Di maso pamarentahannyo, Kasultanan Aceh manguasoi babagai jalua padagangan di Salek Malaka jo tampek-tampek sumber ekonomi di pulau Sumatera jo Samananjuang Malaka. Padagang-padagang dari Timur Tangah, India (Gujarat, Benggala, Tamil), Eropa (Balando, Inggirih), jo Cino, sarato dari babagai daerah di nusantara lainnyo ramai badatangan. Safiatuddin mambagi jatah barang dagang nan cukuik kapado para padagang asiang, tapi tageh pulo malinduangi hak jatah untuak kasultanan jo para padagang nagari Aceh.

Salain tu, baliau tamusaua juo sabagai surang nan sangaik patuah manjalanan ajaran agamo Islam. Syekh Nuruddin ar-Raniri adolah salah satu ulama nan mandapek tampek taoromaik dek sultanah ko, dan acok dimintanyo mambari saran jo mangaja masaalah kaagamoan. Babarapo kitab karya Ar-Raniri tantang sijarah, bahaso, jo ukum nan diasiaan samaso pamarentahan sultanah ko, antaro lain *Shiratul Mustaqim, Syaiful Qutub, * jo *Bustanus Salatin fi Dzikril Awwalin wal Akhirin*. Sultanah mamintak juo ka Syekh Abdur Rauf Singkil, nan kudian manulih kitab fikih karyanyo nan tamusaua *Mir'atut Tullab*. Pangalano Arab Al-Mutawakkil nan singgah di Aceh manyabuik baso sultanah adolah surang nan darmawan, pandai jo mangarati ilimu Kuraan, sarato namo "Safiatuddin" jo "Syah Berdaulat" tacetak pado kaduo kapiang mato uang.

## Rujuakan

## Bacoan lanjuitan
* Sejarah dan tamadun bangsa Melayu dek Ahmad Jelani Halimi
* A History of Classical Malay Literature dek Liaw Yock Fang
* Mapping the Acehnese Past dek R. Michael Feener

## Pautan lua
* M. Adli Abdullah. '''''Ada Apa Ratu Safiatuddin.''''' Serambi Indonesia, 28 Agustus 2004.
* '''''Sultanah Tajul Alam Safiatuddin Syah''''' Modus Aceh, 2 April 2009.
Susi Pudjiastuti

**Susi Pudjiastuti** () adolah  Mantari Kalautan jo Parikanan Indonesia&nbsp;dalam Kabinet Kerja (2014-2019)&nbsp;di bawah pimpinan Presiden&nbsp;Joko Widodo.&nbsp;Baliau juo surang pangusao nan punyo duo parusaoan, yaitu&nbsp;PT ASI Pudjiastuti Marine Product (eksportir makanan lauik) sarato PT ASI Pudjiastuti Aviation (operator maskapai kapa tabang&nbsp;Susi Air).

## Maso awa jo kaluarga
Susi Pudjiastuti lahia tangga 15 Januari 1965 di&nbsp;Pangandaran,&nbsp;Jawa Barat, dari pasangan Haji Ahmad Karlan jo&nbsp;Hajjah Suwuh Lasminah, nan aturunan&nbsp;Jao.&nbsp;Kaluarga ko lah limo turunan manatap di Pangandaran, nan sabagian gadang panduduaknyo urang Sunda. Usao kaluargonyo tarutamo di bidang&nbsp;real estate jo&nbsp;padangangan taranak.

Salapeh luluih&nbsp;SMP&nbsp;di Pangandaran, Susi malanjuikan SMA&nbsp;di SMA Nagari 1 Yogyakarta, tapi indak salasai dek dikaluaan karano ikuik mandukuang garakan politik Golput (Golongan Putiah, indak mamilih&nbsp;dalam pemilu sabagai protes kapado dominasi&nbsp;Golkar), nan dilarang di maso Orde Baru di bawah Presiden&nbsp;Suharto.&nbsp;Susi adolah mantari Indonesia patamo nan indak luluih SMA.

Susi punyo tigo anak,  Panji Hilmansyah, Nadine Kaiser, jo Alvy Xavier.&nbsp;Anak patamonyo&nbsp;Panji Hilmansyah maningga dunia dalam umua 31 taun pado bulan Januari 2016 di&nbsp;Florida, Amerika Sarikat akibaik gagal jantuang. Susi adolah surang jando, dikataui punyo tato, sarato parokok barek.

## Parusaoan
Sajak 1983, Susi mulai bausao, awanyo sabagai distributor makanan lauik&nbsp;dari Tampek Palelangan Ikan di Pangandaran.&nbsp;Kudian taun 1996 maningkek jo mambukak pabirik pangolahan makanan lauik,&nbsp;PT ASI Pudjiastuti Marine Product, nan kusuih manangani lobster&nbsp;kualitas impor merek "Susi Brand." &nbsp;Ekspor&nbsp;PT ASI Pudjiastuti Marine Product mancapai pasa Asia jo Amerika.

## Mantari Kalautan jo Parikanan
Pado 26 Oktober 2014, Presiden&nbsp;Joko Widodo&nbsp;manunjuak Susi Pudjiastuti sabagai Mantari Kalautan jo Parikanan&nbsp;untuak periode 2014-2019 dalam&nbsp;Kabinet Kerjanyo. Susi malapeh posisinyo sabagai Presiden Direktur pado PT ASI Pudjiastuti Marine Product jo PT ASI Pudjiastuti Aviation.

## Rujuakan
Mari Elka Pangestu

**Prof.** **Mari Elka Pangestu, Ph.D** (Tionghoa:冯慧兰 ) adolah Menteri Perdagangan Indonesia sajak 21 Oktober 2004 inggo 19 Oktober 2011. Baliau adolah padusi&nbsp;Tionghoa-Indonesia patamo nan mamacik jabatan sabagai menteri di Indonesia.

Mari Pangestu adolah anak dari surang ekonom Indonesia, J. Panglaykim. Mari mandapek gala&nbsp;Sarjana jo Master of Economics dari Australian National University, sarato gala Ph.D. dalam bidang Padagangan Internasional, Kauangan, jo Ekonomi Moneter dari Universitas California, Davis pado taun 1986. Mari Pangestu lah lamo aktif dalam babagai forum padagangan sarupo PECC. Baliau pun aktif mangaja di Fakultas Ekonomi Universitas Indonesia, salain tu juo jadi panaliti pado&nbsp;CSIS. 

Tangga 18 Oktober 2011, bakaik jo reshuffle Kabinet Indonesia Bersatu II, Mari Elka Pangestu dipindahtugaskan sabagai Menteri Pariwisata dan Ekonomi Kreatif manggantian Jero Wacik.

Mari Pangestu manikah jo Adi Harsono, dan baanak duo urang, Raymond jo Arya.

## Rujuakan

## Pautan lua
* (Indonesia) Artikel di tokohindonesia.com 
* (Inggris) Profil di CSIS 
* (Indonesia) Skandal Pesawat Terbang MA-60
* (Indonesia) Kritik Kebijakan
* (Indonesia) Menteri Kontroversial
Virus herpes simpleks

**Virus herpes simpleks 1** and **2** (**HSV-1** jo&nbsp;**HSV-2**), disabuik juo **virus herpes manusia 1** and **2** (**HHV-1** jo **HHV-2**), adolah duo anggota famili virus herpes, Herpesviridae, nan manyabaukan infeksi pado manusia. Baiak HSV-1 (nan umumnyo manyabaukan luko karopeng) maupun HSV-2 (nan umumnyo manyabaukan herpes kamaluan) &nbsp;jo basipaik&nbsp;manular. Panyebaran tajadi kutiko urang nan tainfeksi maasiaan jo manyebaan&nbsp;virus&nbsp;tu.

Gajalo infeksi&nbsp;virus herpes simpleks antaro lain gabolok&nbsp;baraia pado kulik&nbsp;atau&nbsp;salapuik landia&nbsp;di muluik, bibia, atau kamaluan.&nbsp;Luko nan cegak biasonyo maninggaan karopeng&nbsp;khas panyakik herpes. Kadang-kadang, virus tu manyabaukan gajalo nan ringan atau indak lazim kutiko tajadi wabah. Namun, herpes simpleks&nbsp;dapek pulo manyabaukan bantuak nan labiah manyusahan.

Sabagai&nbsp;virus neurotropik dan neuroinvasif, HSV-1 jo HSV-2 batahan di dalam tubuah jo caro manjadi *latent,* sarato mainda dari sistem kakabalan&nbsp;dangan basambunyi di dalam tubuah&nbsp;sel&nbsp;neuron. Satalah infeksi awa atau&nbsp;*primer*, babarapo urang nan tainfeksi maalami episode &nbsp;*reaktivasi* atau&nbsp;*wabah*&nbsp;virus. Katiko tajadi wabah, virus dalam sel saraf manjadi aktif jo diangkuik malalui akson&nbsp;neuron manuju kulik, di mano virus manggandoan diri jo manyeba inggo maakibaikan luko baru.&nbsp;Iko adolah salah satu infeksi manula sacaro seksual nan paliang umum.

## Pangubatan
Virus herpes manyabaukan infeksi saumua iduik, inggo kini virus ko alun dapek diilangan sacaro total dari tubuah. Pangubatan biasonyo maliputi pamakaian ubek antivirus&nbsp;umum nan managah panggandoan virus, mangurangi parahnyo luko fisik akibaik wabah takaik, sarato manurunan paluang panularan kapado urang lain. Panalitian ateh populasi pasien nan rentan manunjuakan baso panggunoan arian antivirus&nbsp;sarupo asiklovir jo valasiklovir dapek manurunan tingkek reaktivasinyo.

## Rujuakan

## Pautan lua
* Genital Herpes - Public Health Agency of Canada
* Herpes simplex: Host viral protein interactions: A database of HSV-1 interacting host proteins 
* 3D macromolecular structures of the Herpes simplex virus archived in the EM Data Bank(EMDB)
Universitas Muhammadiyah Sumatera Barat

**Universitas Muhammadiyah Sumatera Barat** (UMSB) adolah salah satu universitas swasta tatuo di Sumatera Barat, nan alah badiri sajak tanggal 18 November 1955. Kini ko UMSB lah punyo kampus nan taseba di 4 kota dalam provinsi Sumatera Barat, iyolah Kota Padang, Kota Padangpanjang, Kota Bukittinggi jo Kota Payakumbuh.

## Fakultas
Fakultas-fakultas pado Universitas Muhammadiyah Sumatera  Barat adolah sbb.:

* Fakultas Ekonomi
** Prodi Akuntansi
** Prodi Manajemen
* Fakultas Kehutanan
** Prodi Kehutanan
* Fakultas Teknik
** Prodi Elektro
** Prodi Mesin
* Prodi Sipil
* Fakultas Pertanian
** Prodi Agribisnis
** Prodi Agroteknologi
* Fakultas Hukum
** Prodi Ilmu Hukum
* Fakultas KIP
** Prodi Pendidikan Matematika
** Prodi  Bahaso Inggris
** Prodi Pendidikan  Bahaso dan Sastra
* Fakultas Kes & MIPA
** Prodi Keperawatan
** Prodi Administrasi Rumah Sakit
** Prodi Kebidanan
** Prodi Ners
* Fakultas Pariwisata
** Prodi Usaha Perjalanan Wisata
** Prodi Perhotelan
* Fakultas AI
** Prodi PAI
** Prodi AS
** Prodi PBA
** Prodi PGMI
* Pascasarjana
** Ilmu Agama Islam

## Caliak pulo
* Daftar paguruan tinggi di Sumatera Barat

## Rujuakan
Siti Hartinah

**Raden Ayu Siti Hartinah** (23 Agustus 1923 – 28 April 1996) adolah bini dari presiden Indonesia nan kaduo, Presiden&nbsp;Suharto. Baliau disapo juo&nbsp;jo namo&nbsp;**Ibu Tien Suharto**.Tien Suharto sabagai pasangan nan sabana dipicayo jo marupoan panasiaik politik dari Presiden Suharto.

## Kaiduikan jo panikahan
Siti Hartinah masih badunsanak jauah jo kaluargo Karajaan Mangkunegaran. Gala *Raden Ayu* diagiah umumnyo ka *abdi dalem *(panguruih istano) dari Mangkunegara.

Baliau manikah jo Suharto pado 26 Desember 1947 di Surakarta dalam upacara tradisional Jawa. Sungguahpun awanyo indak didasari jo cinto,&nbsp;Suharto manyabuik baso kudian mareka akianyo jatuah cinto satu samo, nan umumnyo tajadi dalam panikahan Jawa di maso tu. Tigo ari sasudah panikahan, Siti Hartinah dibao iduik basamao di rumah dek Suharto di&nbsp;Yogyakarta, yaitu&nbsp;di Jalan Merbabu 2.

Siti Hartinah dimakaman basamo suaminyo di Astana Giribangun, iyolah komplek makam nan dibangun Suharto di Kabupaten Karanganyar, Jawa Tangah.

## Kaluargo

Suharto jo Siti Hartinah punyo anam anak, Siti Hardiyanti Rukmana (Tutut), Sigit Harjojudanto (Sigit), Bambang Trihatmodjo (Bambang), Siti Hediati (Titiek), Hutomo Mandala Putra (Tommy), jo Siti Hutami Endang Adiningsih (Mamiek); sarato 11 cucu jo banyak cicit.

## Catatan

## Rujuakan
* *Suharto: A Political Biography*. Robert Edward Elson. Cambridge University Press, 2001. ISBN 0-521-77326-1
* *Siti Hartinah Soeharto : First Lady of Indonesia*. Abdul Gafur. PT. Citra Lamtoro Gung Persada, 1992. ISBN unknown
* *Who's Who in Indonesia*. Mahiddin Mahmud. Gunuang Agung, 1990. ISBN unknown

## Pautan lua
* (Indonesian)

Biography on TokohIndonesia.com 
* 1996 news:Madame Ten was buried
Florence Nightingale

**Florence Nightingale**,  (; 12 Mai 1820&nbsp;– 13 Agustus 1910) adolah surang reformis sosial jo ahli statistik Inggirih tanamo, sarato palopor ilimu kaparawatan moderen.

Florence jadi takana wakatu batugeh mangalola para parawaik nan dilatiahnyo salamo Parang Krimea, di ma inyo mangatua parawatan parajurik nan taluko.&nbsp;Inyo sabana maangkek reputasi ilimu kaparawatan, dan manjadi salah satu simbol budayo maso Victoria, kusuihnyo sabagai tokoh "*The Lady with the Lamp*" (wanita balampu) nan sadang bakuliliang manengok para parajurik nan taluko di wakatu malam.

## Rujuakan

## Pautan lua
* Project Gutenberg 
* [//archive.org/search.php?query=%28%28subject%3A%22Nightingale%2C%20Florence%22%20OR%20subject%3A%22Florence%20Nightingale%22%20OR%20creator%3A%22Nightingale%2C%20Florence%22%20OR%20creator%3A%22Florence%20Nightingale%22%20OR%20creator%3A%22Nightingale%2C%20F%2E%22%20OR%20title%3A%22Florence%20Nightingale%22%20OR%20description%3A%22Nightingale%2C%20Florence%22%20OR%20description%3A%22Florence%20Nightingale%22%29%20OR%20%28%221820-1910%22%20AND%20Nightingale%29%29%20AND%20%28-mediatype:software%29 Works by or about Florence Nightingale] at Internet Archive 
** , hosted at Internet Archive
* Works by Florence Nightingale at LibriVox (public domain audiobooks)  
* 1890 audio recording of Florence Nightingale speaking
* Victorians.co.uk: Florence Nightingale 
* Eminent Victorians: Florence Nightingale by Lytton Strachey
* 1911 Encyclopædia Britannica article
* 
* Correspondence  between Nightingale and Benjamin Jowett
* University of Guelph: Collected Works of Florence Nightingale project 
* "Archival material relating to Florence Nightingale". UK National Archives.&nbsp;
* Florence Nightingale Foundation
* Florence Nightingale Correspondence from the Historic Psychiatry Collection, Menninger Archives, Kansas Historical Society
* Florence Nightingale Letters Collection – A collection of letters written by and to Florence Nightingale from the UBC Library Digital Collections
* Florence Nightingale Letters Collection – correspondence in the University of Illinois at Chicago digital collections
* Florence Nightingale Declaration Campaign for Global Health  established by the Nightingale Initiative for Global Health (NIGH)
* O'Connor, John J.; Robertson, Edmund F., "Florence Nightingale", *MacTutor History of Mathematics archive*, University of St Andrews&nbsp;.
* Florence Nightingale Window at St Peter's, Derby 
* Papers of Florence Nightingale, 1820–1910 
* Southern Star article 
* Episode 6: Florence Nightingale  from Babes of Science  podcasts